9. ΝΟΜΟΘΕΤ. ΔΙΑΤΑΓΜΑ υπ’ αριθ. 386 της 14/18 Αυγ. 1947 Περί τροποποιήσεως και συμπληρώσεως της περί παροχής ηθικών αμοιβών Νομοθεσίας δι’ επίδοσιν περί τα γεωργικά. Άρθρ.1-Το κατά το άρθρ. 14 του Α.Ν. 813/1937 «Ειδικόν Μετάλλιον Γεωργικής αξίας» ονομάζεται από της ισχύος του παρόντος «Μετάλλιον Γεωργικής αξίας Βασιλέως Γεωργίου Β΄», απονεμόμενον κατά τας ισχυούσας διατάξεις. Άρθρ.2.-Συνιστάται Βραβείον Βασιλέως Γεωργίου Β΄ απονεμόμενον ετησίως εις τον κατά τας Πτυχιακάς εξετάσεις εκάστου Ακαδημαϊκού έτους πρωτεύοντα σπουδαστήν. α)Της Ανωτάτης Γεωπονικής Σχολής. β)Του Γεωπονικού Τμήματος της Γεωπονικής και Δασολογικής Σχολής του Πανεπιστημίου Θεσσαλονίκης. γ)Του Δασολογικού Τμήματος της αυτής ως αμέσως ανωτέρω Σχολής. Η απονομή του Βραβείου τούτου γίνεται δια τιμητικού διπλώματος και συνοδεύεται υπό χρηματικού επάθλου 1.000.000 δραχμών καταβαλλομένου υπό του Κεντρικού Ταμείου Γεωργίας, Κτηνοτροφίας και Δασών. 16.Δ.α.8-9 Προώθηση Γεωργικής Παραγωγής-ΕΘ.Ι.ΑΓ.Ε Άρθρ.3.-Δια Διατάγματος προτάσει του Υπουργού Γεωργίας δύναται να επεκτείνηται η παροχή του εν λόγω Βραβείου εις αποφοίτους ετέρων Ανωτάτων Σχολών υπαγομένων υπό την Εποπτείαν του Υπουργείου Γεωργίας, ή των οποίων ο κύκλος σπουδών ανάγεται εις θέματα αφορώντα τα ενδιαφέροντα του Υπουργείου Γεωργίας. Άρθρ.4.-Δια Δ/των εκδιδομένων προτάσει του Υπουργού Γεωργίας δύναται να ορίζωνται αι λεπτομέρειαι της εφαρμογής του παρόντος Νόμου. Δια του άρθρ. 4 του Ν.Δ. 1206/1949 αι διατάξεις των Νόμων και Δ/των αι αφορώσαι εις τα της απονομής εν γένει του τύπου και της επιδόσεως του «Μεταλλίου Γεωργ. Αξίας Βασιλέως Γεωργίου Β΄» κατηργήθησαν, ορισθέντος ότι δια νέου Β.Δ/τος εφ’ άπαξ εκδοθησομένου καθορισθήσονται ταύτα. Βλ. το κατωτέρω Β.Δ. 31 Δεκ. 1949. 